**A picture containing symbol, graphics, font, screenshot

Description automatically generated**

**LIITE F**

**VAASAN PÄÄPYÖRÄILYREITTIEN TALVIHOITOURAKKA** **2024-2029**

**Laatulupaukset**

**Revisio A, muutosmerkinnät punaisella tekstillä**

**10.11.2023**

**~~2.10.2023~~**

**SISÄLLYSLUETTELO:**

[1. YLEISTÄ 2](#_Toc147145744)

[1.1. Laatulupausten periaatteet 2](#_Toc147145745)

[1.2. Laatulupausten valitseminen 2](#_Toc147145746)

[1.3. Laatulupausten pisteet 3](#_Toc147145747)

[2. LAATULUPAUKSET 4](#_Toc147145748)

[2.1. Lupaus 1: Paikallisten olosuhteiden tunteminen 4](#_Toc147145749)

[2.2. Lupaus 2: Talvipyöräily urakan väylillä 5](#_Toc147145750)

[2.3 Lupaus 3: Urakan sisäinen laadunvarmistus 6](#_Toc147145751)

[2.4. Lupaus 4: Käytettävä kalusto 7](#_Toc147145752)

[2.5. Lupaus 5: Työssä käytettävät todentamisen välineet 8](#_Toc147145753)

[2.6. Lupaus 6: Sään ja kelin tarkkailu 8](#_Toc147145754)

[2.7. Lupaus 7: Asiakastarpeiden huomiointi ja analysointi 9](#_Toc147145755)

[2.8. Lupaus 8: Ympäristö 10](#_Toc147145756)

[2.9. Lupaus 9: Kehittäminen 11](#_Toc147145757)

[2.10. Lupaus 10: Viestintä 12](#_Toc147145758)

# YLEISTÄ

## 1.1. Laatulupausten periaatteet

Tässä urakassa laatulupauksilla urakoitsija lupaa tarjota urakkasopimuksen vaatimusten lisäksi tehtäviä asioita. On huomioitava, että yksikään laatulupaus ei vähennä sopimuksen vaatimuksia, vaan tuo lisää vaatimuksia urakkaan.

Laatulupausvaihtoehdot on tehty tilaajan toimesta. Urakoitsija valitsee tarjousvaiheessa jokaisesta lupaus- vaihtoehdosta haluamansa asiat, jotka urakoitsija haluaa toteuttaa urakassa. Urakoitsijan valitsemat lupaukset siirtyvät urakaan vaatimuksiksi koko urakka-ajalle ja ne liitetään osaksi urakkasopimusta. Kaikki urakoitsijan antamat lupaukset ovat sitovia koko urakkasopimuksen ajan.

Tarjouspyyntödokumentaatiossa on kerrottu, kuinka luvatut laatupisteet vaikuttavat tarjousvertailuun.

Laatulupaukset on kytketty urakan bonus-sanktio-järjestelmään. Lupauksia valvotaan ja lupausten rikkomisesta sanktioidaan. Bonusten ja sanktioiden käsittely on kerrottu sopimusasiakirjoissa. Laatulupausasioita käsitellään työmaakokouksissa ja tarvittaessa erillisissä kokouksissa.

## **1.2. Laatulupausten valitseminen**

Laatulupaukset voivat olla:

* Valintoja (valitaan yksi vaihtoehdoista)
* Monivalintoja (voidaan valita yksi tai useampi vaihtoehto)

Tarjouspalvelussa on valittavina eri laatulupausvaihtoehdot. Laatulupausten tarkemmat sisällöt on kerrottu tässä asiakirjassa.

Jokaisesta laatulupauskohdasta on valittava vähintään yksi vaihtoehto. Jokaisessa kohdassa on myös valittavana kohta, joka valitsemalla toimitaan vain sopimuksen vaatimusten mukaisesti eikä tehdä erillistä laatulupausta.

Urakoitsijan tulee täyttää keltaisella olevat kohdat tähän asiakirjaan

## 1.3. Laatulupausten pisteet

**Taulukko 1** Laatulupausten aiheet ja aiheen

|  |  |  |  |
| --- | --- | --- | --- |
| **Lupauksen numero** | **Lupaus** | **Pisteet** | **Urakoitsijan lupaamat pisteet:** |
| 1 | Paikallisten olosuhteiden tunteminen | 6 |  |
| 2 | Talvipyöräily urakan väylillä | 15 |  |
| 3 | Urakan sisäinen laadunvarmistus | 6 |  |
| 4 | Käytettävä kalusto | 22 |  |
| 5 | Työssä käytettävät välineet | 5 |  |
| 6 | Sään ja kelin tarkkailu | 5 |  |
| 7 | Asiakastarpeiden huomiointi ja analysointi (sisältää asiakastyytyväisyyden) | 9 |  |
| 8 | Ympäristö | 8 |  |
| 9 | Kehittäminen | 19 |  |
| 10 | Viestintä | 5 |  |
|  | **Yhteensä** | **100** |  |

# 2. LAATULUPAUKSET

## 2.1. Lupaus 1: Paikallisten olosuhteiden tunteminen

Urakoitsija käyttää urakassa henkilöitä tai aliurakoitsijoita, jotka tuntevat Vaasan paikalliset olosuhteet sekä urakka- alueen erityispiirteet: (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Ei kokemusta.** Urakoitsija toimii urakka-asiakirjojen mukaisesti | 0 |  |
| 1. **Kokemusta 2 vuotta.** Vähintään 70 %:lla kaikista urakassa toimivista henkilöistä ja aliurakoitsijoista on paikallistuntemusta Vaasasta tai vastaavista kohteista vähintään 2 vuotta. Todennetaan urakoitsijan työtekijöiden ja aliurakoitsijoiden referenssitiedoista. | 1 |  |
| 1. **Tuntee erityispiirteet Vaasan alueelta.** Vähintään 70 % kaikista urakassa toimivista henkilöistä ja aliurakoitsijoista tuntee urakan erityispiirteet ja heillä on kokemusta pyöräteiden hoidon toteutuksesta Vaasan alueelta tai vastaavasta työstä vastaavissa olosuhteissa. Todennetaan urakkareitin läpikäynnillä ja sen tuntemisella. Lupaus on voimassa koko sopimuksen ajan ja siitä pyydetään satunnaisesti todennusta. **Tutustuminen koko Vaasan pääpyöräteiden infraan ennen urakan aloittamista** | 4 |  |
| 1. **On talvihoito-osaamista eri olosuhteista**. Urakassa toimivilla henkilöillä ja aliurakoitsijoilla on talvihoitokokemusta ja -osaamista pitkien pakkaskelien, nolla asteen kelin vaihtelujen ja polanteiden hoidosta vähintään kolmelta vuodelta. Urakoitsija tietää tuulen ja rannikon vaikutuksen vaikutukset pyöräteiden hoitoon sekä osaa hyödyntää tietoaan talvihoidossa. Todennetaan työreferensseillä ja tarvittaessa erillisillä selvittelyillä. | 1 |  |

## 2.2. Lupaus 2: Talvipyöräily urakan väylillä

Urakkaan kuuluva henkilöstö pyöräilee talvella urakkaan kuuluvilla reiteillä. Kaikki pyöräilykerrat pitää todentaa esimerkiksi Strava-jäljen kautta. Yhdellä pyöräilykerralla tarkoitetaan vähintään viiden kilometrin matkaa): (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Henkilöstö pyöräilee talvella urakkasopimuksen mukaisesti. | 0 |  |
| 1. **1 auraaja pyöräilee.** Yksi tai useampi aurausreitin auraaja pyöräilee talviaikaan omalla ja viereisellä aurausreitillä (vähintään kaksi kertaa kuukaudessa koko talvikautena koko sopimuksen ajan urakkasopimuksen vaatimuksen lisäksi) | 2 |  |
| 1. **2 auraajaa pyöräilee.** Kaksi tai useampi reitin auraaja pyöräilee talviaikaan omalla ja läheisellä aurausreitillä (vähintään kaksi kertaa kuukaudessa koko talvikautena koko sopimuksen ajan urakkasopimuksen vaatimuksen lisäksi). | 4 |  |
| 1. **Kaikilla reiteillä pyöräillään.** Koko talvihoitoon osallistuva henkilökunta pyöräilee talviaikaan vähintään kerran viikossa jokaisen talvikauden ajan, siten että jokaisella aurausreitillä pyöräilee urakoitsijan kuljettaja. Pyöräilyä tehdään eri keliolosuhteissa (mm. nollan asteen läheisyydessä, tuiskuttavat sateen aikana, erilaisten sateiden aikaan). Urakoitsija todentaa pyöräilykierrokset GPS-jälkien avulla ja tekee niistä vähintään kerran viikossa julkaisun sosiaaliseen mediaan (Facebook, Instagram, Twitter, TikTok ja LinkedIn. Julkaisussa käytetään Vaasan pyöräilybrändin hashtageja (#PyöräilykaupunkiVaasa #CyclingcityVaasa ja #CykelstadVasa) ja kuvia kyseiseltä pyöräilykierrokselta. | 9 |  |

## 2.3 Lupaus 3: Urakan sisäinen laadunvarmistus

Urakoitsija ottaa työntekijät ja aliurakoitsijat mukaan laadunhallintaan: (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. 0 pistettä | 0 |  |
| 1. **Sisäinen tiedonkulku.** Pääurakoitsijalla ja aliurakoitsijalla (tai oman organisaation sisällä, jos ei käytetä aliurakointia) on sisäinen raportointikäytäntö, jossa urakoitsija käy kaksisuuntaista vuoropuhelua/tapaamisia/palavereja laadusta, toimenpiteistä jne. Tieto kulkee urakan sisällä (tiedonkulun varmistaminen). Raportointikäytäntö parantaa myös "me-henkeä". Toimintamalli esitetään sopimuskatselmuksessa kirjallisesti. Toiminnasta tehdään tilaajalle kirjallinen raportti 4 kertaa talvikaudessa. Raportti sisältää palaverien muistiot: mitä käsitelty, mitä sovittu ja mitä opittu sekä seuraavat askeleet, miten parannetaan toimintaa ja tullaan toimimaan. | 3 |  |
| 1. **Benchmarkkaus. Auraajat "benchmarkkaavat" toisiaan reittien hoidossa.** Urakoitsija käy koko urakan henkilökunnan kanssa keskustelua vuosittain (joulu- ja maaliskuussa) kalustosta, työmenetelmistä, työtehoista, urakka- rajojen hoidosta ja muista laadun saavuttamiseen liittyvistä asioista (kehityskeskustelu). Tilaajan on myös mahdollista osallistua näihin tilaisuuksiin (urakoitsija ilmoittaa ajankohdasta vähintään kaksi viikkoa ennen tilaajalle). Tilaisuudet dokumentoidaan. Tilaisuuteen urakoitsija valmistelee asialistan. Tilaisuuden raporttiin kirjataan vähintään seuraavat: paikalla olijat, mistä keskusteltiin ja mitä päätettiin sekä seuraavat askeleet ja ajankohtaiset asiat. | 3 |  |

## 2.4. Lupaus 4: Käytettävä kalusto

Urakassa käytettävä kalusto ja kaluston varustelu: (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Ei häiritsevää rengaskuviointia.** Kaikissa työkoneissa käytetään kaikissa renkaissa palarenkaita tai aurauskalustosta ei jää liikennettä häiritsevää rengaskuviointia (ns. ripakuvio) esimerkiksi työkoneen takana olevan terän avulla. | 5 |  |
| 1. **Lumilingot työkoneissa.** Vähintään 50 %:ssa työkoneista on lumilingot ja niitä käytetään vähintään 50 %:lla koko käytettävän kaluston aurausajasta yksityistieliittymien lumikuorman vähentämiseen, aurausvallien ennakoivaan madaltamiseen, reunalumien tiivistämiseen ja vähentämiseen sekä pinnan tasaisuuden varmistamiseen. | 6 |  |
| 1. **Oma kalusto ja vähäinen aliurakoitsijamäärä.** Urakoitsija kunnossapitää vähintään 50 % urakan reiteistä vain omilla koneillaan (ml. leasing-kalusto) ja omalla henkilöstöllään. Urakassa käytettävien aliurakoitsijoiden määrä on maksimissaan 3 kpl ja aliurakointia ei ole ketjutettu pidemmälle. | 8 |  |
| 1. **Lumenajossa käytettävät kuorma-autot.** Kuorma-autojen lavatilavuus on vähintään 20 m3 per auto. | 3 |  |

## 2.5. Lupaus 5: Työssä käytettävät todentamisen välineet

Urakkatyössä käytettävät todentamisen välineet. Työkoneella tarkoitetaan aurauksessa ja hiekoituksessa käytettäviä työkoneita: (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Automaattinen toimenpiteiden kirjaus.** Tehdyt työt työlajeittain siirtyvät automaattisesti reaaliaikaisen seurannan järjestelmään. Tietojen pitää siirtyä suoraan Vaasan kaupungin järjestelmään (Pilvilampi). ~~Järjestelmien yhteensopivuudesta vastaa urakoitsija.~~Urakoitsija voi käyttää kaupungin Pilvilampi-järjestelmää ja sovellusta. Mikäli urakoitsija käyttää eri järjestelmää yhteensovituksesta vastaa Urakoitsija. Lisäksi reaaliaikaiset tiedot on siirryttävä kaupungin ArcGIS-pohjaiseen karttapalveluun. | 5 |  |

## **2.6. Lupaus 6: Sään ja kelin tarkkailu**

Sään ja kelintarkkailu: (monivalinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Sää/kelikoulutus.** Urakoitsija järjestää urakan koko henkilöstölle (ml. aliurakoitsijat) vähintään yhden päivän (7 h) sään/keliseurannan koulutuksen jokaisen talvikauden aikana. Jos talvikauden aikana vaihtuu henkilöitä, niin vastaavanlainen koulutus on myös järjestettävä uusille henkilöille. Urakoitsija hyödyntää kelinennustamisen ammattilaisia koulutuksessa (esim. meteorologi). Tästä dokumentointi sisältäen tarkan kirjauksen mikä koulutus, mitä koulutettiin ja milloin koulutettiin sekä jokaisen osallistuneen osalta todistukset koulutuksesta. | 5 |  |

## **2.7. Lupaus 7: Asiakastarpeiden huomiointi ja analysointi**

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Palautteiden analysointi.** Urakoitsija tilastoi ja analysoi urakkaan tulleet asiakaspalautteet. Tuloksena saadaan mm. palautteiden jakauma eri puutteisiin/toimenpiteisiin ja puutteiden määrällinen lajittelu. Palautteiden syyt analysoidaan ja tilaaja määrittelee yhdessä urakoitsijan kanssa tarvittavat toimintatapamuutokset hoitotyössä. Analysointi tehdään 3 krt talvikaudessa (alkutalvi, keskitalvi ja kevät). Analysointi sisältää puutteiden kuvauksen, toimenpiteet ja aikataulun toimenpiteiden toimeenpanoon. Tästä tarkka dokumentaatio eli palautteen syyt ja toimenpide ehdotukset kirjataan ylös. | 4 |  |
| 1. **Kunnossapitotöiden jatkuva parantaminen.** Urakoitsija pitää yllä vapaamuotoista listaa, johon tehdään ehdotuksia kunnossapidon parantamiseksi talvipyöräilyn näkökannalta. Urakoitsija ottaa näistä ehdotuksista vähintään kolmanneksen käyttöön. Ehdotuksia tulee olla vähintään kolme vuodessa. Ehdotukset käydään läpi tilaajan kanssa työmaakokouksissa, joissa ehdotuksista päätetään.Ehdotukset on sisällytettävä jokaisen työmaakokouksen asialistaan. | 5 |  |

Asiakastarpeiden huomiointi ja analysointi (monivalinta)

## 2.8. Lupaus 8: Ympäristö

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Työnjohdon auto.** Urakoitsijalla on väylätarkastuksia varten käytössään auto, jonka päästöt ovat maksimissaan 90 g/km (CO2). Väylätarkastukset tehdään yksittäisiä poikkeuksia ja pyörällä tehtäviä tarkastuksia lukuun ottamatta ko. autolla. Auto varustetaan Liikenneviraston ohjeen LO 3/2015 (mittaus- ja inventointityö) mukaisilla varoituslaitteilla (vähintään 0,2 m2 varoitusmerkintä taakse sekä vilkut katolle eteen ja taakse). | 2 |  |
| 1. **Työnjohdon auto.** Urakoitsijalla on väylätarkastuksia varten käytössään täyssähköauto. Väylätarkastukset tehdään yksittäisiä poikkeuksia ja pyörällä tehtäviä tarkastuksia lukuun ottamatta ko. autolla. Auto varustetaan Liikenneviraston ohjeen LO 3/2015 (mittaus- ja inventointityö) mukaisilla varoituslaitteilla (vähintään 0,2 m2 varoitusmerkintä taakse sekä vilkut katolle eteen ja taakse). | 6 |  |

Ympäristön huomiointi kunnossapitokalustossa: (~~moni~~valinta)

## **2.9. Lupaus 9: Kehittäminen**

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Kehitystyöhön osallistuminen.** Urakoitsija osallistuu tilaajan määrittämiin kunnossapidon kehittämisprojekteihin urakkahintaan kuuluvana. Urakoitsijan vastuulle kuuluvat kehittämisessä käytettävän henkilötyön (max 40 h per talvikausi, ylittävät tunnit lisätyönä) (ml. testaukset ja palaverit) ja kaluston (ml. varusteiden ja laitteiden asennus- ja poistokustannukset) kustannukset. Tämä edellyttää urakoitsijalta aktiivista otetta kehitystyöhön. Tilaaja vastaa kehittämisprojekteihin liittyvien materiaalien, laitteiden ja varusteiden hankintakustannuksista. Kehitystyö voi olla esimerkiksi uusien työmenetelmien ja liukkaudentorjuntamateriaalien kokeilua sekä uusien auraustyökalujen käyttöä. Tilaaja määrittää kehittämisprojektit talvikausittain (max. 1–2 projektia). Jos tilaaja ei esitä talvikaudelle kehittämisprojektia, niin urakoitsija ei saa kyseiseltä talvikaudelta kehittämiskohdan laatulupauksen bonusta tai -sakkoa. Tilaajan hankkimat varusteet ja laitteet jäävät tilaajan omaisuudeksi projektin päättyessä, ellei muutoin sovita. Kehittämisprojektien tulokset ovat julkisia. | 5 |  |
| 1. **Asiakastyytyväisyysbonukset** jaetaan urakassa seuraavasti:pääurakoitsijalle 20 % ja loput 80 % jaetaan tasan kaikille hoitoreittien päätyökoneiden omistajille (voi olla pääurakoitsija tai aliurakoitsija). | 2 |  |
| 1. **Työntekijöiden palkitseminen.** Urakoitsija jakaa vähintään vuosittain 10 % saamistaan bonuksista urakan kunnossapitotöihin osallistuneille työntekijöilleen lisäpalkkioina. Bonuksen voi jakaa joko omille työntekijöilleen tai alihankkijoille. Tämä todennetaan vuosittain. | 5 |  |
| 1. **Urakoitsija ideat ja innovaatiot.** Urakoitsija tuo esiin ideoita ja innovaatioita talvihoidon laadun, asiakastyytyväisyyden, turvallisuuden, menetelmien yms. osalta. 1 piste vastaa yhtä ideaa tai innovaatiota. Tilaaja hyväksyy em. ideat ja innovaatiot. | 7 |  |
| 1. **Urakoitsija ideat ja innovaatiot.** Urakoitsija käyttää aktiivisesti esille tuomiaan ideoita ja innovaatioita talvihoidon laadun, asiakastyytyväisyyden, turvallisuuden, menetelmien yms. osalta. Mittaaminen tapahtuu urakan aikana ja se todennetaan työmaakokouksissa talvikauden aikana. 1 piste vastaa yhtä ideaa tai innovaatiota. Tilaaja hyväksyy em. ideat ja innovaatiot | 7 |  |

Kehittäminen urakan aikana: (monivalinta)

## **2.10. Lupaus 10: Viestintä**

Viestintä urakan aikana: (valinta)

|  |  |  |
| --- | --- | --- |
| **Lupaus** | **Pisteet** | **Sisältyy urakoitsijan laatulupaukseen (kyllä / ei)** |
| 1. **Sopimuksen mukaisesti.** Urakoitsija toimii urakkasopimusasiakirjojen mukaisesti. | 0 |  |
| 1. **Viestintä.** Urakoitsija viestii aktiivisesti talvihoidosta. Tämä tapahtuu sosiaalisen median kautta. Viestintä tapahtuu vähintään yhdellä julkaisulla kerran viikossa talvihoitokauden aikana jokaiseen sosiaalisen median kanavaan asiaan liittyvän valokuvan kera: Facebook, Twitter, Instagram, TikTok ja LinkedIn. Viestinnässä käytetään Vaasan pyöräilybrändin mukaisia hashtageja: #PyöräilykaupunkiVaasa #CyclingcityVaasa ja #CykelstadVasa | 5 |  |