**A picture containing symbol, graphics, font, screenshot

Description automatically generated**

**VAASAN PÄÄPYÖRÄILYREITTIEN TALVIHOITOURAKKA, tarjouspyynnön 2.10.2023 lisäkirje nro 1.**

# Lisäkirje nro 1. 10.11.2023

Tämä lisäkirje tulee mainita tarjouksen jätön yhteydessä huomioonotetuksi tarjousta annettaessa. Muutokset tarjousasiakirjoihin on tehty lisäkirjeen 1. perusteella ainoastaan dokumenttiin revA Liite F\_laatulupaukset\_10112023. Muutokset on merkattu punaisella tekstillä.

## 1.1. Kysymykset:

Kysymys 1: Onko urakassa sanktioita?

Vastaus 1: Kyllä, urakassa on sanktiot urakan tarjouspyyntöasiakirjojen mukaisesti.

Kysymys 2: Laatulupaukset, lupaus 2: Kyseessä valintalupaus. Maksimipisteet kuitenkin kuten olisi monivalintalupaus?

Vastaus 2: Kyllä, Laatulupauksen liite F revisioitu ja muutettu ko. kohta monivalintalupaukseksi.

Kysymys 3: Laatulupaukset, lupaus 8: Kyseessä monivalintalupaus. Mikäli tarkastuksille luvataan sähköauto, onko vähäpäästöisellä fossiilisella polttoaineella kulkevalla autolla lisäksi jotain lisäarvoa? Pitäisikö olla valintalupaus?

Vastaus 3: Kyllä, Laatulupauksen liite F revisioitu ja muutettu ko. kohta valintalupaukseksi.

Kysymys 4: Laatulupaukset, lupaus 9d: Katsotaanko täyttyneeksi, mikäli maksetaan bonus alihankkijalle?

Vastaus 4: Bonuksen voi maksaa joko omille työntekijöilleen tai alihankkijoille. Tämä todennetaan vuosittain.

Kysymys 5: Lumenajot kokonaishinnalla: Onko mahdollista ilmoitta sitova määrä lumenajoille? Vaihtuvuus voi olla erittäin suuri ja riski pelkästään urakoitsijalla. Osa lumista myös kulkeutuu muiden aurauslumina (katualueet).

Vastaus 5: Tilaajalla ei ole toimittaa sitovia lumenajomääriä ko. tarjouspyyntöä koskien. Urakoitsija vastaa kaikesta lumenajosta, jotta laatuvaatimukset täyttyvät. Huomiona kuitenkin, että tilaaja vastaa lumen vastaanottopaikan ylläpidosta Alskatintiellä ja Pitkämäellä. Mikäli urakoitsija toimittaa lunta Myrgrundiin sieltä urakoitsijalta peritään erillinen vastaanottomaksu.

Kysymys 6: Onko Tilaajalta mahdollisuus saada tekniset rajapintakuvaukset kaikista järjestelmistään, joihin tietoa pitää tuottaa? Koskee myös laatulupauksissa, Lupaus 5 mainittua Pilvilampi- järjestelmää.

Vastaus 6: Pilvilammen järjestelmänkuvaus on kerrottuna alla tarkemmin:

Vaasan Kaupungilla on käytössä Pilvilampi Softwaren ja Platonic Partnershipin kanssa toteutettu Android mobiiliapplikaatio. Urakoitsija näkee applikaation kautta omat avoimet tehtävät ja voi aloittaa tehtävän ja merkata työn valmiiksi. Kun tehtävä aloitetaan, niin applikaatio seuraa GPS koordinaatteja ja lähettää tiedot Vaasan kunnossapidon järjestelmään. Täten Vaasan työnjohto voi seurata reaaliaikaista tilannetta suoraan omasta järjestelmästään. Tehtävään voi lisätä myös liitetiedostoja ja käydä viestittelyä Vaasan kunnossapidon kanssa. Alla kuvakaappaus mobiilinäkymästä.

Vaatimukset: Android puhelin. Ja Microsoft O365 tunnus.

Tarvittaessa on mahdollista toteuttaa urakoitsijalle oma REST-rajapinta, josta urakoitsija voi hakea avoimet tehtävät ja lähettää paikkatietoa.

Mikäli, jotain muuta järjestelmää käytetään, rajapintatiedot voi pyytää suoraan Pilvilammelta Kai Haloselta tai Juuso Saikolta.

Lisäksi on huomioitava, että Esrin ArcGIS-pohjaisen järjestelmän rajapintatiedot on toimitettu tarjouspyynnön liitteenä. ArcGIS on asiakkaille suunnattu verkkopohjainen pyöräilykartta-sovellus ja talvihoidon

tilanneseuranta. Sieltä asiakkaat näkevät koneiden sijainnin ja suoritetut toimenpiteet. Koneen tai työntekijän tiedot eivät välity asiakkaalle.

